Nädalavahetusel pidas Narva Aleksandri kogudus ajaloopäeva.  Sellega märgiti ära kahele linna eesti kogudusele aluse pannud õpetaja Ferdinand Gottlieb Tannenbergi 100. surma-aastapäeva ja esitleti tema mälestuseks ilmunud raamatut «Mälestusi Narva luterlikest kirikutest».  Raamat, mille on koostanud koguduse õpetaja Villu Jürjo ja toimetanud Tuuliki Jürjo, pakub huvitavaid mälestusi nii Narva  elust seal teeninud õpetajalt Jakob Jalajaselt (1869-1957) kui ka tema enda elust tütrepoeg Jaak Poomi vahendusel.  Mälestused Narva õpetajatest Georg (1866-1941) ja Einar Kivistest (1906-1986) on kirja pannud Milli Kiviste ja Agnes Lübek, Elmar Kullist (1914-2004) tema abikaasa Liilia Kull. Ja loomulikult tutvustab üks peatükk Tannenbergi, kellest esitlusel tegi ettekande raamatu koostaja Villu Jürjo.  Sel aastal on kogudus välja andnud ka Tuuliki Jürjo raamatu «Narva luterliku kirikumuusika  ajalugu».